Under striden mellem Sparta og Theben tog Athen en tid parti for Theben, og samtidig ([[378 f.Kr.]]-[[377 f.Kr.]]) skabte man det andet attiske søforbund under Kallistratos' ledelse. Det bestod af omtrent 70 byer og øer, som fik garanteret deres selvstændighed. Med Timotheos, Konons søn, og Ghabrias havde man fået dygtige feltherrer. Thebens voksende magt fik imidlertid Athen til at trække sig tilbage fra det, og ved [[Mantineia]] i ([[362 f.Kr.]]) kæmpede Athenerne som Spartas forbundsfæller. Athens magt var på dette tidspunkt ret omfattende, men langtfra stærkt befæstet, og den blev svækket kort efter ved [[forbundsfællekrigen]] ([[357 f.Kr.]]-[[355 f.Kr.]]), der endte med, at Athen måtte opgive de vigtigste af sine forbundsfæller og dermed sine drømme om at blive en [[stormagt]].
Historie Videnskab Humaniora